麥花臣場館

麥花臣場館，又叫麥花臣室內場館、麥花臣體育館，係香港一個室內體育館，喺九龍旺角奶路臣街38號，染布房街側跟。體育館由香港遊樂場協會管理。

而家嘅麥花臣場館係第二代建築，2013年起好，樓上係住宅麥花臣匯。原址第一代建築叫伊利沙伯女皇二世青年遊樂場館，1953年起好，嗰時簡稱伊館，到1980年香港島起咗伊利沙伯體育館，呢度簡稱改叫九龍伊館、九伊或者舊伊館。

旺角
香港室內體育館